**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2021-07-14 Nr. TAR-82

 Posėdžio data – 2021 m. liepos 13 d.

 Pradžia – 13.00 val. (nuotoliniu būdu)

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Vaida Raugelė, Artūras Razbadauskas, Arvydas Cesiulis, Antanas Kontautas, Alina Velykienė. Nedalyvauja Jurij Šeršniov.

 Posėdyje dalyvauja Savivaldybės administracijos darbuotojai: Savivaldybės administracijos direktoriaus pavaduotoja A. Dirgėlienė, Strateginio planavimo skyriaus vedėja I. Butenienė, Socialinio paslaugų poskyrio vedėja S. Jakienė, Socialinio būsto skyriaus vedėja L. Murauskienė, Finansų skyriaus vedėja K. Petraitienė, Turto valdymo skyriaus vedėjas E. Simokaitis.

 DARBOTVARKĖ:

 1. Žodinė informacija apie COVID-19 situaciją mieste. Pranešėjai A. Cesiulis, A. Dirgėlienė.

 2. Dėl atleidimo nuo socialinio būsto nuomos mokesčio mokėjimo. Pranešėja L. Murauskienė

 3. Dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo. Pranešėja K. Petraitienė.

 4. Atstovo delegavimas į Socialinės paramos tarybą. Pranešėja S. Jakienė.

 5. Dėl Klaipėdos miesto savivaldybės tarybos 2013 m. liepos 25 d. sprendimo Nr. T2-182 „Dėl Klaipėdos miesto savivaldybės strateginio plėtros plano įgyvendinimo priežiūros metodikos patvirtinimo“ pakeitimo. Pranešėja I. Butenienė.

 6. Atstovų delegavimas dalyvavimui tarptautinės programos URBACT III projekte „Darnaus vystymosi tikslų bandomasis tinklas“. Pranešėja I. Butenienė.

 7. Dėl savivaldybės būstų pardavimo. Pranešėjas E. Simokaitis.

 1. SVARSTYTA. Žodinė informacija apie COVID-19 situaciją mieste.

 Pranešėja – A. Dirgėlienė. Trumpai informuoja apie esamą situaciją dėl COVID-19 (sergamumo, vakcinacijos) mieste. A. Dirgėlienė atsako į komiteto narių klausimus.

 Pranešėjas – A. Cesiulis teigia, kad vakcinavimo problema yra visos Europoje – išbandyti visi būdai, kad tik gyventojai eitų vakcinuotis.

 NUTARTA. Išklausyta informacija

 2. SVARSTYTA. Atleidimas nuo socialinio būsto nuomos mokesčio mokėjimo.

 Pranešėja – L. Murauskienė. Teigia, kad sprendimo projektu siūloma nuo 2021 m. liepos 1 d. iki 2021 m. gruodžio 31 d. atleisti nuo savivaldybės socialinio būsto nuomos mokesčio mokėjimo būsto nuomininkę Ž. B. Sako, kad priėmus sprendimą bus patenkintas teisėtas nuomininkės prašymas pasinaudoti įstatyme numatyta nuomos mokesčio lengvata.

 V. Raugelė siūlo pritarti pateiktam sprendimo projektui.

 NUTARTA. Pritarti pateiktam sprendimo projektui bendru sutarimu (K. Bagdonas, V. Raugelė, A. Razbadauskas, A. Cesiulis, A. Kontautas).

 3. SVARSTYTA. Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimas.

 Pranešėja – K. Petraitienė. Siūlo pakeisti Prekybos ir paslaugų teikimo Klaipėdos miesto viešosiose vietose vietinės rinkliavos nuostatus (toliau – Nuostatai), juos papildant 61 punktu, kuriame nustatyta, kam netaikoma vietinė rinkliava už prekybą Jūros šventės ir miesto jubiliejinių bei istorinių sukakčių paminėjimo švenčių metu.

 Teigia, kad siūloma nustatyti, kad Nuostatų 4 punkte numatyta vietinė rinkliava nebūtų taikoma Klaipėdos mieste veikiančioms neįgaliuosius vienijančioms organizacijoms (nevyriausybinės organizacijos, kaip jos apibrėžtos Lietuvos Respublikos nevyriausybinių organizacijų plėtros įstatyme, kurių steigimo dokumentuose nurodomas neįgaliųjų atstovavimo, vienijimo, jų socialinės įtraukties skatinimo tikslas, registruotos arba turinčios struktūrinį padalinį, arba veiklos adresą Klaipėdos mieste) arba jų įgaliotiems asmenims, kurie prekiauja neįgaliųjų pagamintais dirbiniais.

 NUTARTA. Pritarti pateiktam sprendimo projektui bendru sutarimu (K. Bagdonas, V. Raugelė, A. Razbadauskas, A. Cesiulis, A. Kontautas).

 4. SVARSTYTA. Atstovo delegavimas į Socialinės paramos tarybą.

 Pranešėja – S. Jakienė. Primena, kad vadovaujantis Klaipėdos miesto savivaldybės tarybos patvirtintų Socialinės paramos tarybos nuostatų 9.4 papunkčiu – vieną atstovą į Socialinės paramos tarybos narius siūlo socialinius klausimus sprendžiantis komitetas. Sako, kad baigėsi Socialinės paramos tarybos 2 metų kadencija, į kurią buvo deleguotas I. Šeršniov. Prašo deleguoti vieną komiteto narį.

 A .Cesiulis siūlo deleguoti į Socialinės paramos tarybą V. Raugelę.

 V. Raugelė siūlo deleguoti komiteto pirmininką K. Bagdoną arba A. Kontautą.

 A. Kontautas pritaria siūlymui – deleguoti V. Raugelę.

 V. Raugelė atsisako būti deleguojama ir siūlo deleguoti K. Bagdoną.

 NUTARTA. Deleguoti į Socialinės paramos tarybą Kazį Bagdoną bendru sutarimu (V. Raugelė, A. Razbadauskas, A. Cesiulis, A. Kontautas).

 5. SVARSTYTA. Klaipėdos miesto savivaldybės tarybos 2013 m. liepos 25 d. sprendimo Nr. T2-182 „Dėl Klaipėdos miesto savivaldybės strateginio plėtros plano įgyvendinimo priežiūros metodikos patvirtinimo“ pakeitimas.

 Pranešėja – I. Butenienė. Pažymi, kad sprendimo projekto tikslas – patvirtinti Klaipėdos miesto savivaldybės strateginio plėtros plano (toliau – KSP) įgyvendinimo priežiūros metodiką, kurią naudojant bus matuojama KSP įgyvendinimo pažanga ir poveikis miesto raidai.

 Teigia, kad patvirtinus KSP įgyvendinimo priežiūros metodiką bus apibrėžtos KSP įgyvendinimo priežiūros institucinė struktūra bei procedūros, nustatyti kelių lygmenų stebėsenos rodikliai, kuriuos naudojant bus matuojama KSP įgyvendinimo pažanga ir poveikis miesto plėtrai. Vadovaujantis KSP įgyvendinimo priežiūros metodika, kasmet bus rengiamos ir savivaldybės tarybai bei miesto bendruomenei pristatomos KSP įgyvendinimo ataskaitos.

 NUTARTA. Pritarti pateiktam sprendimo projektui bendru sutarimu (K. Bagdonas, V. Raugelė, A. Razbadauskas, A. Cesiulis, A. Kontautas).

 6. SVARSTYTA. Atstovų delegavimas dalyvavimui tarptautinės programos URBACT III projekte „Darnaus vystymosi tikslų bandomasis tinklas“.

 Pranešėja – I. Butenienė. Informuoja, kad Klaipėdos miesto savivaldybė partnerio teisėmis dalyvauja Europos teritorinio bendradarbiavimo programos (2014–2020 m.) URBACT III projekte „Darnaus vystymosi tikslų bandomasis tinklas“ (angl. „Sustainable development goals pilot network“) (toliau – Projektas) pagal Europos Komisijos patvirtintą Europos regioninės plėtros fondo (ERDF) 2014–2020 Europos teritorinio bendradarbiavimo URBACT III veiksmų programą.

 Projekto metu miesto raida bus įvertinta JTO darnaus vystymo tikslų aspektu, peržiūrėti ir suformuoti efektyvūs miesto raidos stebėsenos rodikliai. Tai itin aktualu Klaipėdos miestui, nes mieste veikia valstybinis jūrų uostas, stambios pramonės įmonės, miestas yra patvirtinęs Klaipėdos miesto ekonominės plėtros strategiją, kurioje yra numatomas verslo subjektų skaičiaus ženklus didėjimas, tačiau tuo pačiu miesto bendruomenė yra susirūpinusi aplinkosauginiais klausimais, tokiais kaip taršos iš įvairių šaltinių mažinimas, gamtinių teritorijų išsaugojimas. Miesto strateginio planavimo dokumentuose ir kasdieninėje veikloje labai svarbu suderinti šiuos du dalykus – ekonomikos augimą ir aukštą gyvenamosios aplinkos kokybę.

 Siekiama suburti darbo grupę iš vietos politikų, savivaldybės administracijos, verslo, kitų mieste veikiančių institucijų bei nevyriausybinio sektoriaus atstovų, kuri, su išorės ekspertų pagalba, inicijuos kokybišką diskusiją tarp skirtingų sektorių bei įvertins miesto raidą per darnaus vystymosi tikslų prizmę. Kviečia deleguoti vieną atstovą dalyvauti darbo grupėje.

1. Cesiulis mano, kad geriausias kandidatas būtų A. Razbadauskas.

A. Razbadauskas sutinka būti deleguojamas dalyvauti tarptautinės programos URBACT III projekte „Darnaus vystymosi tikslų bandomasis tinklas“.

 NUTARTA. Deleguoti dalyvauti tarptautinės programos URBACT III projekte „Darnaus vystymosi tikslų bandomasis tinklas“ A. Razbadauską (pritarta bendru sutarimu: K. Bagdonas, V. Raugelė, A. Razbadauskas, A. Cesiulis, A. Kontautas).

 7. SVARSTYTA. Savivaldybės būstų pardavimas.

 Pranešėjas – E. Simokaitis. Teigia, kad šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

 NUTARTA. Pritarti pateiktam sprendimo projektui bendru sutarimu (K. Bagdonas, V. Raugelė, A. Razbadauskas, A. Cesiulis, A. Kontautas, A. Velykienė).

 Posėdis baigėsi 13.30 val.

Posėdžio pirmininkas Kazys Bagdonas

Posėdžio sekretorė Lietutė Demidova